ತನ್ನ ಹದಿಹರೆಯದ ಕೊನೆಯ ಭಾಗದಲ್ಲಿ, 1992ರಲ್ಲಿ ಬಂದ "ಪಾಯಿಸನ್‌ ಐವಿ" ಚಿತ್ರದಲ್ಲಿ ಓರ್ವ ಸ್ವಾರ್ಥಗುಣದ ಹದಿಹರೆಯದ ಪ್ರಲೋಭನಕಾರಿಣಿಯ ಪಾತ್ರವನ್ನು ವಹಿಸಿದ್ದರಿಂದಾಗಿ ಆಕೆಗೊಂದು ಹೊಸ ಕಲ್ಪನಾಸ್ವರೂಪ ದಕ್ಕಿತು. ಈ ಚಿತ್ರವು ಗಲ್ಲಾಪೆಟ್ಟಿಗೆಯ ಗಳಿಕೆಯಲ್ಲಿ ಸೋತಿತಾದರೂ, ವಿಡಿಯೋ ಹಾಗೂ ಕೇಬಲ್‌ ಮಾಧ್ಯಮಗಳಲ್ಲಿ ಜನಪ್ರಿಯವಾಗಿತ್ತು. ಅದೇ ವರ್ಷದಲ್ಲಿ, 17ರ ಹರೆಯದಲ್ಲಿ "ಇಂಟರ್‌ವ್ಯೂ" ಎಂಬ ನಿಯತಕಾಲಿಕದ ಜುಲೈ ಸಂಚಿಕೆಯ ಮುಖಪುಟಕ್ಕಾಗಿ ತನ್ನ ಅಂದಿನ ಭಾವೀಪತಿ, ನಟ ಜೇಮೀ ವಾಲ್ಟರ್ಸ್‌‌ನೊಂದಿಗೆ ಆಕೆ ನಗ್ನಭಂಗಿಯನ್ನು ತಳೆದದ್ದೇ ಅಲ್ಲದೇ, ಸಂಚಿಕೆಯ ಒಳಪುಟಗಳ ಚಿತ್ರಗಳಲ್ಲೂ ನಗ್ನಳಾಗಿ ಕಾಣಿಸಿಕೊಂಡಳು. 1993ರಲ್ಲಿ, "ಗನ್‌ಕ್ರೇಝಿ" ಚಲನಚಿತ್ರಕ್ಕಾಗಿ ಬ್ಯಾರಿಮೋರ್ ಎರಡನೇ ಬಾರಿಗೆ ಗೋಲ್ಡನ್ ಗ್ಲೋಬ್ ನಾಮನಿರ್ದೇಶನವನ್ನು ಹೊಂದಿದಳು. 

"ಪ್ಲೇಬಾಯ್" ನಿಯತಕಾಲಿಕದ 1995ರ ಜನವರಿಯ ಸಂಚಿಕೆಯಲ್ಲಿ ಬ್ಯಾರಿಮೋರ‍್ ನಗ್ನಭಂಗಿಯಲ್ಲಿ ಕಾಣಿಸಿಕೊಂಡಳು. ಬ್ಯಾರಿಮೋರ್‌ ಓರ್ವ ಮಗುವಾಗಿದ್ದಾಗ ಆಕೆಯನ್ನು "E.T. ದಿ ಎಕ್ಸ್‌ಟ್ರಾ ಟೆರೆಸ್ಟ್ರಿಯಲ್‌" ಚಿತ್ರದಲ್ಲಿ ನಿರ್ದೇಶಿಸಿದ್ದ ಸ್ಟೀವನ್‌ ಸ್ಪಿಲ್‌ಬರ್ಗ್‌, ಆಕೆಯ ಇಪ್ಪತ್ತನೆಯ ಹುಟ್ಟುಹಬ್ಬದ ಸಮಯದಲ್ಲಿ ರಜಾಯಿಯೊಂದನ್ನು (ಕ್ವಿಲ್ಟ್‌) ಉಡುಗೊರೆಯಾಗಿ ನೀಡಿ, ಅದರೊಂದಿಗೆ "ನಿನ್ನ ದೇಹವನ್ನು ಮುಚ್ಚಿಕೋ" ಎಂಬ ಟಿಪ್ಪಣಿಯನ್ನು ಲಗತ್ತಿಸಿದ್ದ. "ಪ್ಲೇಬಾಯ್‌" ನಿಯತಕಾಲಿಕದಲ್ಲಿ ಪ್ರಕಟವಾಗಿದ್ದ ಆಕೆಯ ಚಿತ್ರಗಳ ಪ್ರತಿಗಳನ್ನು ಅದರೊಳಗೆ ಸೇರಿಸಲಾಗಿದ್ದು, ಆ ಚಿತ್ರಗಳನ್ನು ಸ್ಪಿಲ್‌ಬರ್ಗ್‌‌ನ ಕಲಾವಿಭಾಗವು ಮಾರ್ಪಡಿಸಿ ಆಕೆಯು ಸಂಪೂರ್ಣ ವಸ್ತ್ರವನ್ನು ಧರಿಸಿರುವಂತೆ ತೋರಿಸಿತ್ತು.
ಈ ಅವಧಿಯಲ್ಲಿ ಆಕೆ ತನ್ನ ಐದು ಚಲನಚಿತ್ರಗಳಲ್ಲಿ ನಗ್ನಳಾಗಿ ಕಾಣಿಸಿಕೊಂಡಿದ್ದಳು. 1995ರ ಅವಧಿಯಲ್ಲಿ ಬಂದ ಲೇಟ್‌ "ಷೋ ವಿತ್ ಡೇವಿಡ್‌ ಲೆಟರ್‌ಮನ್‌" ಪ್ರದರ್ಶನದಲ್ಲಿ ಕಾಣಿಸಿಕೊಳ್ಳುವಾಗ, ಡೇವ್ ಲೆಟರ್‌ಮನ್‌ನ ಓರೆಮೇಜಿನ ಮೇಲೆ ಹತ್ತಿದ ಬ್ಯಾರಿಮೋರ‍್ ಅವನೆಡೆಗೆ ತನ್ನ ನಗ್ನಗೊಂಡ ಸ್ತನಗಳನ್ನು ಪ್ರದರ್ಶಿಸಿ, ಕ್ಯಾಮೆರಾದೆಡೆಗೆ ಬೆನ್ನನ್ನು ತೋರಿಸಿದ್ದಳು. ಇದು ಆತನ ಹುಟ್ಟುಹಬ್ಬದ ಸಂಭ್ರಮಾಚರಣೆಯಲ್ಲಿ ಆಕೆ ನಡೆದುಕೊಂಡ ಪರಿಯಾಗಿತ್ತು. ಆಕೆ ರೂಪದರ್ಶಿಯಾಗಿಯೂ ಕೆಲಸ ಮಾಡಿದ್ದಾಳೆ. "ಗೆಸ್ ?" ಎಂಬ ಜೀನ್ಸ್ ಉಡುಪಿನ ಸರಣಿ ಜಾಹೀರಾತಿನಲ್ಲಿ ಆಕೆ ರೂಪದರ್ಶಿಯಾಗಿ ಕಾಣಿಸಿಕೊಂಡಿದ್ದಾಳೆ 1992ರಲ್ಲಿ ಆಕೆ ಸ್ತನದ ಗಾತ್ರವನ್ನು ತಗ್ಗಿಸುವ ಶಸ್ತ್ರಚಿಕಿತ್ಸೆಗೆ ಮೊರೆಹೋದಳು, ಮತ್ತು ಈ ಕುರಿತಾಗಿ ಆಕೆ ಹೇಳಿಕೊಂಡಿದ್ದಾಳೆ. 

ಆರಂಭದ ಜೀವನ
ಉಗಮದಿಂದ ಕೀರ್ತಿಯವರೆಗೆ
ನೂತನ ಕಲ್ಪನಾಸ್ವರೂಪ
ಫ್ಲವರ‍್ ಫಿಲ್ಮ್ಸ್‌